
JAUNIMO REIKALŲ DEPARTAMENTO 
PRIE SOCIALINĖS APSAUGOS IR DARBO MINISTERIJOS 
DIREKTORIUS

ĮSAKYMAS 
DĖL JAUNIMO REIKALŲ DEPARTAMENTO PRIE SOCIALINĖS APSAUGOS IR DARBO MINISTERIJOS DIREKTORIAUS 2018 M. GEGUŽĖS 10 D. ĮSAKYMO NR. 2V-77 (1.4) „DĖL REKOMENDACIJŲ ATVIRŲJŲ JAUNIMO CENTRŲ IR ATVIRŲJŲ JAUNIMO ERDVIŲ VEIKLOS KOKYBĖS UŽTIKRINIMUI PATVIRTINIMO“ PAKEITIMO

2019 m. balandžio 15 d. Nr. 2V-85 (1.4)
Vilnius


Pakeičiu Rekomendacijas atvirųjų jaunimo centrų ir atvirųjų jaunimo erdvių kokybės užtikrinimui, patvirtintas Jaunimo reikalų departamento prie Socialinės apsaugos ir darbo ministerijos direktoriaus 2018 m. gegužės 10 d. įsakymu Nr. 2V-77 (1.4) „Dėl rekomendacijų atvirųjų jaunimo centrų ir atvirųjų jaunimo erdvių veiklos kokybės užtikrinimui patvirtinimo“:
1.	Pakeičiu 2 punktą ir jį išdėstau taip:
„2. Rekomenduojama, kad atvirieji jaunimo centrai ir atvirosios jaunimo erdvės, vykdydami savo veiklą, vadovautųsi pateiktomis Rekomendacijomis.“
2.	Pakeičiu 4.6. papunktį ir jį išdėstau taip:
„4.6. Lankytojas – 14–29 metų amžiaus asmuo, lankantis atvirąją jaunimo centrą arba erdvę.“
3.	Pakeičiu 4.7. papunktį ir jį išdėstau taip:
„4.7. Jaunimo darbuotojas – tai pilnametis asmuo, dirbantis su jaunais žmonėmis jų laisvalaikiu, siekiantis asmeninio ir socialinio jaunų žmonių tobulėjimo tiek per individualų darbą su skirtingais asmenimis, tiek dirbdamas su grupėmis bei turintis šiam darbui reikalingų kompetencijų.“
4.	Pakeičiu 4.8. papunktį ir jį išdėstau taip:
„4.8. Jaunimas - du ir (ar) daugiau asmenų nuo 14 iki 29 metų.“
5.	Pakeičiu 6.4. papunktį ir jį išdėstau taip:
„6.4. pirmiausia atliekamas Centro / Erdvės esamos situacijos vertinimas – savianalizė ir išorinis vertinimas. Savianalizės metu nustatoma organizacijos esama padėtis ir padarytas progresas, analizuojami pagrindiniai Centro / Erdvės veiklos rodikliai (pateikti 7-8 ir (arba) 9-10 Rekomendacijų punktuose), išanalizuojami Centro / Erdvės lankytojų bei jų tėvų atsiliepimai (Centro / Erdvės darbuotojai atlieka apklausą) ir nustatomi Centro / Erdvės veiklos tikslai bei aspektai, kuriuos reikia tobulinti. Išorinio vertinimo metu aptariama Centro / Erdvės atlikta savianalizė bei su savivaldybės Jaunimo reikalų koordinatoriumi derinami numatyti uždaviniai bei tikslas.“
6.	Pakeičiu 7.3. papunktį ir jį išdėstau taip:
„7.3. iš unikalių lankytojų skaičiaus, mažiau galimybių turinčio jaunimo skaičius.“
7.	Pakeičiu 8.6. papunktį ir jį išdėstau taip:
„8.6. vykdomų neformaliojo jaunimo ugdymo programų skaičius;“
8.	Pakeičiu 9.3. papunktį ir jį išdėstau taip:
„9.3. iš unikalių lankytojų skaičiaus, mažiau galimybių turinčio jaunimo skaičius.“
9.	Pakeičiu 10.2. papunktį ir jį išdėstau taip:
„10.2. suorganizuotų Erdvės viešinimo veiklų (publikacijų, akcijų, straipsnių) skaičius.“
10.	Pakeičiu 11.3. papunktį ir jį išdėstau taip:
„11.3. Centre dirba ne mažiau nei du jaunimo darbuotojai, dirbantys po pilną darbo laiką, skirto vykdyti darbą su jaunimu ir atvirąjį darbą su jaunimu. Erdvėje dirba bent vienas jaunimo darbuotojas, dirbantis ne mažiau kaip pusę pilno darbo laiko, skirto vykdyti darbą su jaunimu.“
11.	Pakeičiu 12 punktą ir jį išdėstau taip:
„12. Centro / Erdvės žmogiškųjų išteklių valdymas vykdomas vadovaujantis šiomis rekomendacijomis darbui su savanoriais.“
12.	Pakeičiu 12.1. papunktį ir jį išdėstau taip:
„12.1. Savanorišką veiklą Centre / Erdvėje vykdantys asmenys gali padėti vykdyti darbą su jaunimu, bet negali būti laikomi jaunimo darbuotojais.“
13.	Pakeičiu 14.1. papunktį ir jį išdėstau taip:
„14.1. Centras turi turėti mažiausiai dvi patalpas, Erdvė turi turėti bent vieną patalpą darbui su jaunimu.“
14.	Pakeičiu 18.6. papunktį ir jį išdėstau taip:
„18.6. jaunimo pritraukimas vykdomas viešinant Centro / Erdvės veiklas įvairiomis priemonėmis: socialiniai tinklai, tinklaraščiai, straipsniai spaudoje, reklama viešose erdvėse, renginiai, susitikimai mokyklose, per kitas darbo su jaunimu formas ir kt.;“
15.	Pakeičiu 19.2. papunktį ir jį išdėstau taip:
„19.2. siekdamas geriau pažinti esamą jaunimo situaciją bei ieškoti problemų sprendimo būdų Centras / Erdvė bendradarbiauja su kitomis valstybinėmis, savivaldybės ir nevyriausybinėmis organizacijomis (pavyzdžiui, mokyklomis, policija, parapija, jaunimo organizacijomis, bendruomene, savivaldybės administracijos socialinės paramos skyriais, seniūnijomis, Užimtumo tarnybos prie Lietuvos Respublikos socialinės apsaugos ir darbo ministerijos Klientų aptarnavimo departamentų Jaunimo užimtumo skyriais, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos apskrities vaiko teisių apsaugos skyriais ir kt.);“
16.	Pakeičiu 19.3. papunktį ir jį išdėstau taip:
„19.3. bent kartą per metus Centro / Erdvės darbuotojas (-ai) dalyvauja tarpžinybiniuose susitikimuose;“
17.	Pakeičiu 19.4. papunktį ir jį išdėstau taip:
„19.4. siekdamas kuo efektyvesnio jaunimo poreikius atitinkančio veiklų vykdymo, Centras / Erdvės bendradarbiauja su kitomis su jaunimu dirbančiomis organizacijomis;“
18.	Pakeičiu 19.6. papunktį ir jį išdėstau taip:
„19.6. siekdamas pritraukti jaunimą į Centrą / Erdvę ir gauti informacijos apie mažiau galimybių turintį jaunimą, Centras / Erdvė bendradarbiauja su formaliojo švietimo įstaigomis;“
19.	Pakeičiu 19.7. papunktį ir jį išdėstau taip:
„19.7. siekdamas keistis patirtimi, didinti veiklų vykdymo efektyvumą ir, esant poreikiui, vykdyti bendras veiklas, Centras / Erdvė bendradarbiauja su užsienio šalių organizacijomis.“
20.	Pakeičiu 1 priedo Veiklos rodiklių lentelę ir ją išdėstau taip:
„Centro / Erdvės veiklos rodikliai (rodikliai turi būti suderinti su Rekomendacijų 7-10 punktuose nurodytais rodikliais):“
	Eil. nr.
	Veiklos rodiklis
	Veiklos rodiklių reikšmės metų pabaigoje

	
	
	I metai
	II metai
	III metai

	1.	
	Bendras lankytojų skaičius
	
	
	

	2.	
	Unikalių lankytojų skaičius
	
	
	

	3.	
	Iš unikalių lankytojų skaičiaus, mažiau galimybių turinčio jaunimo skaičius
	
	
	

	4.	
	Individualių lankytojų konsultacijų skaičius
	
	
	

	5.	
	Lankytojų skaičius pagal amžių (amžiaus grupes) ir lytį
	
	
	

	6.	
	Susitikimų su tėvais skaičius 
	
	
	

	7.	
	Jaunimo inicijuotų / suorganizuotų veiklų skaičius 
	
	
	

	8.	
	Bendras įvykdytų ugdomųjų veiklų skaičius
	
	
	

	9.	
	Vykdomų neformaliojo jaunimo ugdymo programų skaičius 
	
	
	

	10.	
	Suorganizuotų viešinimo veiklų (publikacijų, akcijų, straipsnių) skaičius
	
	
	

	11.	
	Su jaunimu įgyvendintų projektų skaičius 
	
	
	

	12.	
	Įvykdytų projektų skaičius
	
	
	

	13.	
	Taikomi darbo su jaunimu metodai 
	
	
	

	14.	
	Pritraukiamų lėšų kiekis ir šaltiniai
	
	
	

	15.	
	Su Centro pagalba įdarbintų jaunuolių skaičius 
	
	
	

	16.
	Individualiai konsultuojamų lankytojų skaičius
	
	
	



21.	Pakeičiu 1 priedo Atviro jaunimo centro ar erdvės veiklos plano pildymo instrukcijos Bendradarbiavimo ir atstovavimo srities aprašymą ir jį išdėstau taip:
„Prie šios Centro / Erdvės veiklos srities turėtų būti pateikiami siekiami rezultatai susiję su Centro / Erdvės bendradarbiavimu su kitomis institucijomis. Bendradarbiavimas apima, bet neapsiriboja tokiomis Centro / Erdvės veiklomis kaip Centro / Erdvės bendradarbiavimas su kitomis valstybinėmis, savivaldybės ir nevyriausybinėmis organizacijomis, dalyvavimas tarpžinybiniuose susitikimuose bendradarbiavimas su kitomis su jaunimu dirbančiomis organizacijomis, bendradarbiavimas su formaliojo švietimo įstaigomis, dalyvavimas asociacijų ir tinklų veikloje, gerosios patirties dalinimasis su kitais centrais / erdvėmis, bendradarbiavimas su privačiu sektoriumi bei bendradarbiavimas su užsienio organizacijomis.“



Direktorius											Jonas Laniauskas

